Lupiner har mange anvendelsesmuligheder afhængigt af art og sort. Nogle bruges til grøngødning, andre til dyrefoder. Både hvid lupin og smalbladet lupin har potentiale som ingredienser i fødevarer til mennesker, for eksempel som mel. Planterne har et højt indhold af protein (28-48%), sunde fedtstoffer og E-vitamin. Lupin som proteinkilde til mennesker er dog stadig i begyndelsesfasen.